《题陈待徵山水障》
明代·王弼

陈君作画时，墨落如洒水。笔端元气忽淋漓，白者萦回青者峙。

元虹饮涧瀑下走，老虺挂枝藤半死。突然盘据十亩馀，片石之大有如此。

戴笠而杖西者谁，前疲欲僵后复起。褐不掩胫屦无底，入山不深犹不止。

我欲登此石，招手从二士。山中有谷谷有芝，不用官仓五升米。

作者简介：（?—1393）明初凤阳定远人，后徙临淮。善用双刀，号双刀王，有胆略。初结乡里，依山树栅自守。后归朱元璋，从破陈友谅、张士诚。洪武三年累功授大都督府佥事，世袭指挥使。十一年从沐英西征，封定远侯。后从傅友德取云南，随蓝玉出塞，战功皆著。二十六年召还赐死。